b'\n_START_ARTICLE_\n\xc5\xa0krjan\xc4\x8dar\n_START_SECTION_\nOpis\n_START_PARAGRAPH_\n\xc5\xa0krjan\xc4\x8dar je podoben majhnemu sokolu selcu, le da ima v razmerju do trupa dalj\xc5\xa1e in o\xc5\xbeje peruti, ki so na koncih tudi bolj pri\xc5\xa1iljene. Telesna dol\xc5\xbeina se giblje med 30 in 36 cm. Tudi v letu je podoben selcu, \xc5\xa1e posebej ko zasleduje plen. Leti s hitrimi, enakomernimi zamahi, med njimi pa drsi skozi zrak. Redko visi v vzgorniku, po navadi tik preden se z zlo\xc5\xbeenimi perutmi spusti nad plen._NEWLINE_Po zgornji strani je rjave barve, po spodnji pa ima rjave proge na svetli podlagi. Svetla so tudi lica in v\xc4\x8dasih tudi tilnik.\n_START_SECTION_\nObmo\xc4\x8dje raz\xc5\xa1irjenosti\n_START_PARAGRAPH_\n\xc5\xa0krjan\xc4\x8dar \xc5\xbeivi v svetlih gozdovih in v odprti krajini z redkimi drevesi. Rad se zadr\xc5\xbeuje v suhih borovih gozdovih. Njegov \xc5\xbeivljenjski prostor se razteza od Portugalske in severozahodne Afrike proti vzhodu do Tihega oceana. Ta vrsta je delna selivka, saj severne populacije prezimujejo v Afriki._NEWLINE_Hrani se izklju\xc4\x8dno s pticami do velikosti \xc5\xa1krjancev, ki so tudi njegov priljubljeni plen (od tod ime) ter ve\xc4\x8dje lete\xc4\x8de \xc5\xbeu\xc5\xbeelke kot so ka\xc4\x8dji pastirjii in razni hro\xc5\xa1\xc4\x8di._NEWLINE_\xc5\xa0krjan\xc4\x8dar ima eno leglo v juniju in gnezdi v starih gnezdih vran ali drugih ve\xc4\x8djih ptic na drevesih.'